รัฐบาลไทย-ข่าวทำเนียบรัฐบาล-สธ.เสนอแผนระดับชาติเขตสุขภาพพิเศษ 4 ด้าน เพิ่มการเข้าถึงระบบบริการของประชาชนในพื้นที่เฉพาะ
วันเสาร์ที่ 21 เมษายน 2561
สธ.เสนอแผนระดับชาติเขตสุขภาพพิเศษ 4 ด้าน เพิ่มการเข้าถึงระบบบริการของประชาชนในพื้นที่เฉพาะ
กระทรวงสาธารณสุข ทําแผนปฏิบัติการเขตสุขภาพพิเศษ 4 ด้าน เพิ่มการมีหลักประกันสุขภาพต่างด้าว จัดระบบการให้บริการสุขภาพคนชายแดน พัฒนาสาธารณสุขชายทะเลเป็นเลิศและมาตรฐานสากล และเพิ่มขีดความสามารถบริการ และงานอาชีวเวชศาสตร์และอนามัยสิ่งแวดล้อม ในพื้นที่ EEC
กระทรวงสาธารณสุข ทําแผนปฏิบัติการเขตสุขภาพพิเศษ4ด้าน เพิ่มการมีหลักประกันสุขภาพต่างด้าว จัดระบบการให้บริการสุขภาพคนชายแดน พัฒนาสาธารณสุขชายทะเลเป็นเลิศและมาตรฐานสากล และเพิ่มขีดความสามารถบริการ และงานอาชีวเวชศาสตร์และอนามัยสิ่งแวดล้อม ในพื้นที่EECให้ประชาชาชนมีคุณภาพชีวิตที่ดีขึ้น และเพิ่มมูลค่าทางเศรษฐกิจ
นายแพทย์ศุภกิจ ศิริลักษณ์ หัวหน้าผู้ตรวจราชการกระทรวงสาธารณสุข ให้สัมภาษณ์ว่า กระทรวงสาธารณสุขได้ให้ความสําคัญการจัดระบบหลักประกันสุขภาพ ให้ประชาชนในทุกพื้นที่สามารถเข้าถึงบริการสุขภาพที่มีคุณภาพได้อย่างเท่าเทียม ด้วยข้อจํากัดบางพื้นที่ ทําให้ไม่สามารถให้บริการเหมือนหลักการทั่วไป ทําให้ต้องมีมาตรการและแนวทางเฉพาะในการทํางาน เช่น บริเวณชายแดนพื้นที่ อําเภออุ้มผาง จังหวัดตาก ต้องให้บริการคนที่ไม่มีสัญชาติไทย ที่อาศัยอยู่หรือเข้ามาในประเทศไทย ซึ่งไม่สามารถเบิกค่ารักษาจากระบบหลักประกันสุขภาพได้และไม่มีบัตรประกันสุขภาพใดๆ ซึ่งทําให้ต้องมีแนวทางต่อไป ในเรื่องของแรงงานต่างด้าว และผู้ติดตามแรงงานที่ไม่ได้ขึ้นทะเบียนแรงงาน ไม่ได้มีหลักประกันสุขภาพ กรณีพื้นที่ชายทะเล หรือเกาะ มีนักท่องเที่ยววันละหลายหมื่นคน โรงพยาบาลไม่สามารถรองรับได้ หากเกิดเหตุฉุกเฉิน เกิดผลกระทบ กติกาจ่ายค่ารักษาเป็นไปตามมาตรฐานทั่วไป ใช้กับกรณีนี้ไม่ได้ เช่น อาจจําเป็นต้องมีเรือเร็ว เฮลิคอปเตอร์ ส่งต่อผู้ป่วย จึงต้องวางแผนการบริการสุภาพแบบพิเศษ
นายแพทย์ศุภกิจ กล่าวต่อว่า ศาสตราจารย์คลินิก เกียรติคุณ นายแพทย์ปิยะสกล สกลสัตยาทร รัฐมนตรีว่าการกระทรวงสาธารณสุข ได้เสนอหลักการเรื่องนี้เข้าที่ประชุมและเป็นหนึ่งเรื่องที่คณะรัฐมนตรีน้อย เห็นชอบให้กระทรวงสาธารณสุขเดินหน้าดําเนินการ จัดทําแผนเขตสุขภาพพิเศษเป็น4ด้าน 1.ด้านแรงงานต่างด้าว ครอบคลุมแรงงานต่างด้าวในพื้นที่7จังหวัด ได้แก่ ตาก สมุทรสาคร ระนอง ปทุมธานี กรุงเทพมหานคร ระยอง และสมุทรปราการ พัฒนาข้อเสนอรูปแบบหลักประกันสุขภาพประชากรต่างด้าวระบบเดียว พัฒนาอาสาสมัครสาธารณสุขต่างด้าว ทําฐานข้อมูลสุขภาพต่างด้าว2.ด้านสาธารณสุขชายแดน4จังหวัด ได้แก่ ตาก ระนอง น่าน สระแก้ว พัฒนาความร่วมมือสาธารณสุขกับประเทศเพื่อนบ้าน จัดระบบให้บริการสุขภาพคนชายแดน ลดภาระการเงินของโรงพยาบาล มีบัตรสุขภาพสําหรับคนข้ามแดน หลักประกันคนไร้รัฐ และการตั้งกองทุนรักษาพยาบาลและควบคุมโรค จัดให้มีล่ามและการสื่อภาษาในรพ.ตามพื้นที่ชายแดน3.ด้านพัฒนาสุขภาพระเบียงเศรษฐกิจภาคตะวันออก หรือEEC 3จังหวัด ได้แก่ ชลบุรี ระยอง ฉะเชิงเทรา เพิ่มศักยภาพอาชีวเวชศาสตร์และเวชศาสตร์สิ่งแวดล้อม เป็นศูนย์ความเป็นเลิศด้านการแพทย์และสาธารณสุข ในเขตพื้นที่เศรษฐกิจ
และ4.ด้านสาธารณสุขทางทะเล5จังหวัด ได้แก่ ภูเก็ต ชลบุรี กระบี่ พังงา สุราษฎร์ธานี บูรณาการเครือข่ายการดูแลช่วยเหลือประชาชนและนักท่องเที่ยวในภาวะฉุกเฉิน ด้านการสาธารณสุขทางทะเลอย่างมีประสิทธิภาพ พัฒนาการสาธารณสุขทางทะเลของประเทศให้เป็นเลิศและมีมาตรฐานสากล พัฒนาบางพื้นที่ให้สามารถเก็บค่ารักษาพยาบาลกับนักท่องเที่ยวต่างชาติได้
ทั้งหมดนี้ ได้จัดทําเป็นแผนปฏิบัติการสาธารณสุขเขตสุขภาพพิเศษ พ.ศ.2560-2564อนึ่งรายชื่อคณะกรรมการฯ นําเสนอผ่านรองนายกรัฐมนตรี และเสนอไปยังนายกรัฐมนตรี เพื่อลงนามแต่งตั้งคณะกรรมการ และจะนัดประชุมนัดแรกเพื่อพิจารณาแผนปฏิบัติการต่อไป
*********************************** 21เมษายน2561